《送石昌言舍人还蜀拜扫》
宋代·梅尧臣

紫微星宿何煌煌，掖垣华阁上相当。
舍人亦与泰阶近，两两联裾如雁行。
其间飞星入王垒，天子锡告归故乡。
锦鞯金辔照栈去，文园渴令难可望。
杨雄位卑才执戟，岂有爵禄多文章。
石公官显职且贵，还家展墓酹椒浆。
太守趋尘里人避，岷山松柏风凄凉。
椎牛行酒与耆旧，老旧醉归呼此郎。
公置名分共其乐，敦厚世俗时陶唐。
郎呼只作曩日视，安知锵玉侍明光。
归来却向凤池直，诏言一出称庙堂。
庙堂萧曹不草草，润色鼓动辞琅琅。
鳌头蓬莱便可到，蜀人更贺烹猪羊。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。